Кой са основните понятия, които да представим на детето с карта или глобус?
 Суша и вода – научете детето да разпознава сушата и водата на картата и глобуса.  Обяснете, че кафявите и зелени зони са суша, а сините зони са вода.
Географска ширина и дължина – обяснете географските ширини, как те са изобразени на картата, че са разположени по линия изток запад, или ляво дясно.  Покажете как са изобразени географските дължини – от север на юг или от долу до горе.
Покажете на детето екватора , обяснете как той дели земното кълбо на северно и южно.  Покажете и меридианите, разкажете и за посоките изток и запад.  Използвайте понятията за географска ширина и дължина, за да локирате мястото, където живеете.
Континенти – това е основно понятие, което трябва да представите на децата.  Показвайте им седемте континента и ги учете да ги асоциират с нещо – това е Северна Америка – там живее твоя братовчед, това е Европа, тук живеем ние, това е Австралия – там има кенгуру и т.н.
Посоки – основно умение, нужно за децата е познаването на географските посоки – изток, запад, север и юг.  Обяснете посоките, покажете ги няколко пъти.  За да се научи детето да ги използва, започнете с ориентири.  Ние живеем на север от екватора или коя държава се намира на запад от нас или когато ходим на море ние в коя посока пътуваме?
Океани – обучението на децата за петте океана в света също е нужно знание за тях.  Океаните са Индийски океан, Тихи океан, Атлантически океан Южен ледовит океан и Северен ледовит океан.  Покажете на детето океана, който е най-близо до мястото, където живеете.  Направете понятията за океаните съизмерими с детските представи за спомени и места, където сте били.
Легенда на картата – покажете на детето къде се намира легендата на всяка карта.  Обяснете символите, покажете как те са използвани на самата карта.  Това развива асоциативното мислене на детето.
Мащаб на картата – обяснете как е създадена картата или глобуса.  Защо те са по-малки, колко е голямо в действителност всяко едно нещо, което е изобразено там.


